زینب عبدالہادی الخواجہ

زینب عبدالہادی الخواجہ (  ; پیدائش 21 اکتوبر 1983ء  ) ایک بحرینی انسانی حقوق کی کارکن ہیں، جو بحرینی شورش مین شریک تھیں۔  وہ اینگری عربیہ  کے نام سے ہونے والے مظاہروں کے ساتھ ساتھ بھوک ہڑتال کے دوران میں اپنے والد عبدالہادی الخواجہ کی حراست کے خلاف احتجاج کرنے کے بارے میں آن لائن ٹویٹس پوسٹ کرنے کے بعد مشہور ہوئیں۔

پس منظر 
الخواجہ اپنی انگریزی میں لکھی ٹویٹر فیڈ کے ذریعے بین الاقوامی سطح پر بحرین کی احتجاجی تحریک کو فروغ دیتی ہیں۔  فروری 2022 ءتک، ان کے 42,100 فالورتھے۔ 

ان کی شادی وافی الماجد سے ہوئی ہے، اور ان کی ایک بیٹی ہے جس کا نام جودی ہے اور ایک بیٹا ہے جس کا نام عبدالہادی ہے۔ ان کے والد عبدالہادی الخواجہ، بحرین سینٹر فار ہیومن رائٹس کے سابق صدر، اور بین الاقوامی فاؤنڈیشن فار دی پروٹیکشن آف ہیومن رائٹس ڈیفنڈرز فرنٹ لائن کے مشرق وسطیٰ-شمالی افریقا کے علاقے کے سابق ڈائریکٹر ہیں۔  ان کی بہن کے شوہر محمد المسکاتی بحرین یوتھ سوسائٹی فار ہیومن رائٹس کے صدر ہیں۔

بحرینی شورش 2011-12ء احتجاج 
اپریل 2011ء میں، الخواجہ نے اپنے والد، اپنے شوہر اور اپنے بہنوئی حسین احمد کی گرفتاریوں کے خلاف احتجاج کے لیے دس روزہ بھوک ہڑتال کی۔  انھوں نے بتایا کہ اگرچہ ان کی ایک سال کی بیٹی تھی، لیکن انھوں نے موجودہ حکومت کے تحت زندگی گزارنے پر موت کو ترجیح دی: ’’اگر میرے والد کو قتل کیا جائے گا تو میں بھی مرنا چاہتی ہوں۔۔۔۔ ہمیں ہمارے والد نے ہمیشہ سکھایا ہے کہ عزت کے ساتھ مرنا غلاموں کی طرح جینے سے بہتر ہے۔"  انہوں نے امریکی صدر براک اوباما کی انتظامیہ پر "آمر کے پیچھے کھڑے ہونے" پر بھی تنقید کی۔ 

دو دیگر خواتین کے ساتھ، انہیں 15 جون کو اقوام متحدہ کے دفتر میں دھرنا دینے کی کوشش کے بعد سات گھنٹے تک حراست میں رکھا گیا۔ حراستی مرکز میں اپنا فون رکھنے کے بعد، انھوں نے اپنے ٹوئٹر فیڈ پر اپ ڈیٹس پوسٹ کرنا جاری رکھا، جیسا کہ، "میرے خیال میں اقوام متحدہ کو شاید غلط فہمی ہوئی ہو گی، ہم سیاسی قیدیوں کی رہائی چاہتے تھے، ان میں شامل نہ ہوں۔ ؛)"  بعد میں گرفتاری پر تبصرہ کرتے ہوئے، الخواجہ نے کہا، "ہمارا مقصد کبھی بھی گھر کو محفوظ بنانا نہیں تھا، بل کہ بحرین میں تمام سیاسی قیدیوں کو تحفظ فراہم کرنا تھا۔"

حوالہ جات

بیرونی روابط 
 الخواجہ کی فوٹیج جو فسادی پولیس کا سامنا کر رہے ہیں۔

بحرینی فعالیت پسند خواتین
بحرینی شورش، 2011ء کی شخصیات
بحرینی زیر حراست اور قیدی شخصیات
بحرینی فعالیت پسند برائے انسانی حقوق
بقید حیات شخصیات
1983ء کی پیدائشیں